laion/Wikipedia-Exotic huggingface dataset:
יחסי מלטה–קנדה

יחסי מלטה–קנדה הם היחסים הדיפלומטיים שבין רפובליקת מלטה לבין קנדה. היחסים שבין מלטה לקנדה כוננו מספר ימים לאחר עצמאותה של מלטה, ב-21 בדצמבר 1964. על פי משרד החוץ הקנדי היחסים הם "יחסים המבוססים על חיבור לערכים דמוקרטיים משותפים". מרכז שיתוף הפעולה שבין שתי המדינות הוא בארגונים הבינלאומיים בהם נוטה אנדורה לתמוך בהצעות קנדיות ולהפך. שתי המדינות נהנות משיתוף פעולה קרוב במסגרת ארגון לה פרנקופוני. אזרחי קנדה יכולים להיכנס למלטה באופן חופשי, ללא אשרה, לתקופה של עד תשעים ימים. מן הצד השני, גם אזרחי מלטה יכולים להיכנס לקנדה באופן חופשי וללא אשרה, לתקופה של עד שישה חודשים. מלטה שיחקה תפקיד מפתח וסיפקה בסיסים לחיילים הקנדיים מלחמת האזרחים בלוב במרץ 2011. היחסים שבין העמים הם חזקים, עם אוכלוסייה קנדית-מלטזית משמעותית (42,000 לפי מפקד האוכלוסין הקנדי לשנת 2016). ריכוז המלטזים בטורונטו הוא אחד מריכוזי המלטזים (דיאספורה) הגדולים ביותר בעולם. קנדה ומלטה חתמו על מספר הסכמים דיפלומטיים משותפים: הסכם דיפלומטי בין רפובליקת מלטה לקנדה בנושא השקעות (1982) הסכם דיפלומטי בין רפובליקת מלטה לקנדה בנושא מס (1987) הסכם דיפלומטי בין רפובליקת מלטה לקנדה בנושא ביטחון חברתי (1992) הסכם דיפלומטי בין רפובליקת מלטה לקנדה בנושא הפקת סרטים (1995) הסכם דיפלומטי בין רפובליקת מלטה לקנדה בנושא יחסים אודיו-ויזואליים (1997) מלטה אינה מיוצגת בקנדה בדרג השגרירות, אלא באמצעות שגרירותה בוושינגטון די. סי., בירת ארצות הברית הסמוכה, אותה האמינה על קנדה. מלטה מיוצגת בקנדה בדרג הקונסולרי באמצעות חמש קונסוליות בערים: סנט ג'ונס, אדמונטון, ונקובר, מונטריאול, וטורונטו. קנדה אינה מיוצגת במלטה בדרג השגרירות, אלא באמצעות שגרירותה ברומא, בירת איטליה הסמוכה, אותה האמינה על איטליה. קנדה מיוצגת במלטה בדרג הקונסולרי באמצעות קונסוליה שהיא מחזיקה בולטה, בירת המדינה. יחסי מלטה – קנדה, באתר שגרירות קנדה באיטליה קנדה, באתר שגרירות מלטה בארצות הברית CONSULATE OF MALTA IN ST. JOHN'S, NL, CANADA CONSULATE OF MALTA IN EDMONTON, CANADA CONSULATE OF MALTA IN VANCOUVER, CANADA CONSULATE OF MALTA IN MONTREAL, CANADA CONSULATE GENERAL OF MALTA IN TORONTO, CANADA CONSULATE OF CANADA IN VALLETTA, MALTA
Just Dance 2020

Just Dance 2020 (בעברית: רק לרקוד 2020) הוא משחק ריקוד המיוצר ומשווק על ידי חברת יוביסופט כחלק מסדרת המשחקים "Just Dance". שם הסדרה מבוסס על השיר של ליידי גאגא, בעל אותו השם - "Just Dance". המשחק הוכרז רשמית בכנס E3 2019 בתאריך 10 ביוני 2018, וישוחרר רשמית בצפון אמריקה ל-PlayStation 4, ל-Xbox One, ל-Wii ל-Nintendo Switch ולראשונה גם ל-Google Stadia (Google Stadia) ב-5 בנובמבר 2019. בנוסף לכך, זה המשחק האחרון שיצא לקונסולת Wii. משחק זה מכיל שני שירים ישראליים, "תל אביב" בביצוע עומר אדם בהשתתפות אריסה, ו-"באסה סבבה" של נטע ברזילי. Just Dance Controller - אפליקציה ל-iOS ואנדרואיד שבה הטלפון החכם משמש כשלט וניתן להשתמש בה עד 6 אנשים בו זמנית. Just Dance Unlimited - כ-500 שירים מכל משחקי הסדרה הקודמים. שירות זה זמין רק לקונסולות תקופת הדור השמיני ובתשלום אך עם קניית המשחק מתקבל חודש ניסיון חינם. All Stars - המצב נוצר לציון עשור למשחק, הוא כולל פלייליסט של 10 שירים המייצגים מהדורות קודמות של המשחק, וכן שיר חדש מהמהדורה השנה. Kids Mode - מצב הכולל 8 שירים שמותאמים לילדים ולפעוטות. המצב מציג ממשק משתמש שונה וקל לתפעול, בנוסף לכך, במקום לקבל ציונים ברורים על התנועה (ok, good, super, perfect), המשתמשים יכולים לקבל 2 ציונים בלבד, HAHA (אלטרנטיבה ל-ok) או WOW (אלטרנטיבה ל-Perfect). World Dance Floor - מצב בו אפשר להתחרות עם אנשים אחרים מרחבי העולם. בתוך המצב, אפשר למצוא משחקונים, כגון: Song Vote (הצבעה לשיר הבא שיופיע), Team Battle (המשתמשים מתחלקים לשתי קבוצות, והקבוצה שהשיגה הכי הרבה נקודות - זוכה), Tournament (טורניר הכולל 3 שירים, המנצח הוא מי שהצליח לצבור כמה שיותר נקודות במהלך שלושת השירים) ועוד. אתר האינטרנט הרשמי של Just Dance 2020 (באנגלית) Just Dance 2020, במסד הנתונים הקולנועיים IMDb (באנגלית) "JUST DANCE 2020 ANNOUNCED DURING UBISOFT E3 CONFERENCE - E3 2019". IGN. 10 ביוני 2019. {{cite news}}: (עזרה) Just Dance, Just Dance 2020: Tel Aviv by Omer Adam Ft. Arisa, יוטיוב, ‏20 באוגוסט 2019 (באנגלית) Just Dance, Just Dance 2020: Bassa Sababa by Netta, יוטיוב, ‏20 באוגוסט 2019 (באנגלית)
גביע המדינה בכדורסל 2019/2020

גביע המדינה בכדורסל לעונת 2019/2020 היא התחרות ה-60 מאז היווסדו של המפעל. הפועל ירושלים זכתה בגביע השישי בתולדותיה, לאחר שניצחה במשחק הגמר את עירוני נהריה ארבע הפינליסטיות מגביע המדינה 2018/2019 הפועל ירושלים, מכבי ראשון לציון, הפועל חולון והפועל תל אביב העפילו אוטומטית לשלב הבא אליהם הצטרפו מכבי תל אביב והפועל באר שבע בהגרלה. משחק הגמר נערך ב-13 בפברואר 2020 בהיכל מנורה מבטחים שבתל אביב, וניצחה בו הפועל ירושלים בתוצאה 89:92, שזכתה בגביע המדינה השישי בתולדותיה. גביע המדינה לגברים (אורכב 30.12.2018 בארכיון Wayback Machine) באתר איגוד הכדורסל בישראל הפועל באר שבע ומכבי ת”א עלו לסיבוב השני של גביע המדינה, אידוד הכדורסל, 7 באוגוסט 2019
קתרין שפרד

קתרין שפרד (באנגלית: Catherine Shepherd; נולדה בשנת 1975) היא שחקנית, קומיקאית, תסריטאית ובמאית אנגלייה. בתחילת העשור הראשון של המאה ה-21 הופיעה שפרד בקומדיות של רדיו 4 של ה-BBC, בתפקיד דייזי בסיטקום "Think the Unthinkable" לצדם של מרקוס בריגסטוק ודייוויד מיטשל, ובתוכנית המערכונים "Concrete Cow" של ג'יימס קארי יחד עם רוברט וב. בטלוויזיה גילמה שפרד את הדמות אפריל בסיטקום "פיפ שואו". היא הופיעה בפרק אחד בעונה השנייה בשנת 2004, וחזרה לשחק ב-2015 בעונה התשיעית של הסדרה. שפרד שיחקה בתפקיד אורח בפרק "The Dinner Party" בסדרה "צוות איי טי". ב-2013 הקליטה שפרד ספר שמע "Blue Sky Thinking" מאת בן לואיס. ב-2018 כיכבה בתפקיד הראשי בסיטקום "סאלי לנצח" של HBO וסקיי אטלנטיק. ב-2019 הופיעה בסרט הקומדיה הקצר "Sorry" לצדה של לולי אדפופי. בשנת 2021, כתבה שני פרקים לסדרת הקומדיה האמריקאית "הפסיכיאטר מהדלת ליד" מבית אפל TV פלוס בכיכובם של פול ראד וויל פרל. קתרין שפרד, במסד הנתונים הקולנועיים IMDb (באנגלית) קתרין שפרד, באתר MusicBrainz (באנגלית) "Catherine Shepherd". IMDb. "Catherine Shepherd interview - Sally4Ever". British Comedy Guide. 22 באוקטובר 2018. נבדק ב-26 בדצמבר 2018. {{cite web}}: (עזרה) "Curtis Brown". www.curtisbrown.co.uk. אורכב מ-המקור ב-2015-09-02. נבדק ב-26 בדצמבר 2018. {{cite web}}: (עזרה) "About Think The Unthinkable". British Comedy Guide. נבדק ב-26 בדצמבר 2018. {{cite web}}: (עזרה) "Series 1, Concrete Cow - BBC Radio 4 Extra". BBC. ארכיון מ-2017-08-28. נבדק ב-26 בדצמבר 2018. {{cite web}}: (עזרה) Lawson, Mark (16 בדצמבר 2015). "TV swansongs: the final Peep Show and the art of saying goodbye". ארכיון מ-2019-01-27. נבדק ב-26 בדצמבר 2018 – via www.theguardian.com. {{cite web}}: (עזרה) "Blue Sky Thinking". נבדק ב-26 בדצמבר 2018 – via www.audible.in. {{cite web}}: (עזרה)
המעבדה של דקסטר

המעבדה של דקסטר (באנגלית: Dexter's Laboratory) היא סדרת טלוויזיה מונפשת קומית אמריקאית בת 79 פרקים שנוצרה על ידי גנאדי טרטקובסקי. עלילת הסדרה מספרת על דקסטר, ילד חנון גאון המחזיק בביתו מעבדה סודית שנאלץ להתמודד עם הטרדותיה של אחותו, היודעת על קיומה של המעבדה. הסדרה הופקה לערוץ Cartoon Network על ידי האנה-ברברה בין השנים 1996 ו-1999 ו-2001 עד 2003. בישראל שודרה בערוץ Cartoon Network, בערוץ הילדים (במהלך רצועת השידור טלמאניה), וב-yesVOD Kids. הסדרה לא דובבה לעברית, מלבד הפרק "דקסטר, תגרד!" (באנגלית: Chicken Scratch) ששודר בבתי הקולנוע יחד עם עליית הסרט "בנות הפאוור פאף: הסרט" לאקרנים. עלילתה החוזרת של הסדרה עוסקת בדקסטר, גאון בן שמונה שרוקח ניסיונות והמצאות במעבדה הסודית שבביתו, כשאחותו הגדולה, דידי, ואחר כך גם ילד אחר, מנדארק, מחבלים בניסויו (הם למעשה היחידים מלבדו שיודעים על קיום המעבדה). פרק סיום בשם "אגו טריפ" שודר בשנת 1999, אך אף שנועד לחתום את הסדרה נוספו לה עונה שלישית ורביעית שטרטקובסקי לא היה מעורב ביצירתן, ולא זכו להצלחה רבה בניגוד לקודמות. דקסטר – גיבור הסדרה, ילד חנון גאון בן שמונה בעל מעבדה סודית. מדען צעיר ומטורף, בעל מבטא גרמני, העוסק גם בהצלת העולם בשעות הפנאי. נבון בצורה יוצאת דופן אך אינו בנוי ולו במעט לפעילות גופנית וחסר מזל. דידי – אחותו הגדולה של דקסטר. דמותה של דידי מוצגת כקלת דעת, אופטימית וחובבת בלט. דידי יודעת על המעבדה הסודית של דקסטר ונוטה מזה שנים רבות לחבל בניסוייו של אחיה. בשל כך הניסויים יוצאים משליטה ומסבכים את שניהם, יחד או לחוד. אמא – אימו חובבת הסדר והניקיון של דקסטר. היא אינה יודעת על דבר קיומה של המעבדה אך לפעמים היא עדה למראה החיצוני של דקסטר שמשתנה בעקבות ניסויים אותם הוא עורך על עצמו. באחד הפרקים נחטפת על ידי מנדארק ונכלאת במעבדתו, כאשר זה מחופש אליה ומנסה לזכות באמונו של דקסטר כדי להיכנס למעבדתו הסודית. עוטה כפפות מטבח בגלל היותה מיזופובית, כשאת הכפפות עצמן קיבלה מאביו של דקסטר ביום שבו הן הכירו. אבא – אביו של דקסטר. מכור לפעילויות פנאי. הוא היה בעברו נער די מוזנח כשהוא הכיר את אימו של דקסטר. קוף - קוף מחמד החי ומשמש כחיית המעבדה של דקסטר. ניסוייו של האחרון הפכו את הקוף לגיבור-על המציל את העולם, כשדקסטר אינו יודע על כך. מנדארק – ילד גאון ואויבו המושבע של דקסטר. אחותו נקראת אולגה אסטרונומונוב ומכונה "להלהואוה". בכל פעם רוקם מנדארק מזימה חדשה כדי לשבש את ניסוייו של דקסטר ובאחד הפרקים אף מתחזה לאמו של דקסטר (שבאותה עת כלואה במעבדה של מנדארק) כדי להיכנס למעבדה הסודית. בעונה 3 מתגלה כי הוריו של מנדארק הם היפים טבעוניים, וכשהוא נולד, הם העניקו לו את השם "סוזן", והוא שונא אותם על כך. (פרטי עלילה אלו נראים כסתירה לשתי העונות הקודמות בהן נרמז כי הוא ממוצא רוסי) מדיה וקבצים בנושא המעבדה של דקסטר בוויקישיתוף המעבדה של דקסטר, סרטונים בערוץ היוטיוב "המעבדה של דקסטר", במסד הנתונים הקולנועיים IMDb (באנגלית) "המעבדה של דקסטר", באתר Rotten Tomatoes (באנגלית) "המעבדה של דקסטר", באתר Metacritic (באנגלית) "המעבדה של דקסטר", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
אוסטין 15

אוסטין 15 (באנגלית: Austin 15, קרוי גם: Austin 15 hp) היא מכונית בסגנון מכונית עידן פליז בתצורה "Torpedo" (אנ') שיוצרה במספר תצורות מתוצרת יצרנית הרכב הבריטית Austin Motor Company (אנ') (שם רשמי: The Austin Motor Company Limited) אשר יוצרה בין השנים 1908 – 1915 בבריטניה. דגם "אוסטין 15" הוצג לראשונה בנובמבר 1908 בתערוכה במרכז כנסים ב-"Olympia, London" (אנ') באזור "West Kensington" (אנ') בלונדון. קבריולה. רודסטר - 2 מושבים + מושב אחורי נשלף. רודסטר - 2 מושבים. מסחרית. "אוסטין 15", שנת 1912 "אוסטין 15", שנת 1911 "אוסטין 15", שנת 1910 "אוסטין 15" "אוסטין 15", שנת 1910 - רודסטר "אוסטין 15", דגם "Town Carriage" שנת 1911 "אוסטין 15", שנת 1910 - מסחרית אוסטין 7 HP אוסטין 10 אוסטין 12 אוסטין 18 מדיה וקבצים בנושא אוסטין 15 בוויקישיתוף ראו:אוסטין 15 לקוח מקטלוג המכוניות הבריטיות שיוצרו בין השנים 1895–1975: The Complete Catalog of British Cars 1895-1975 David Culshaw, Peter Horrobin, The Complete Catalogue of British Cars 1895-1975, Dorchester, Regno Unito, Veloce Publishing PLC, 1997, ISBN 1-874105-93-6. "אוסטין 15" christies.com/lotfinder/lot/1911-austin-15hp-harrogate
אם אין אני לי מי לי

אם אין אני לי מי לי הוא פתגם עברי מתקופת התנאים. מקורו בדברי הלל הזקן במשנה, מסכת אבות, פרק א', משנה י"ד: ”הוא היה אומר אם אין אני לי מי לי וכשאני לעצמי מה אני ואם לא עכשיו אימתי.” המשמעות השגורה בשימוש בפתגם זה היא שמוטלת על האדם אחריות אישית לתפקודיו, והוא לעולם אינו יוצא ידי חובתו. מאידך, המשך המשנה מלמד שגם כאשר האדם נקט פעולה יכולתו מוגבלת והוא תלוי בעזרת הקב"ה, וכדברי המלבי"ם: לא תסמוך על עזר אחרים, רק על עזר האלהי אשר ילוה אליך, על דרך אם אין אני לי מי לי וכשאני לעצמי מה אני. הדברים מתקשרים לעקרון הבחירה החופשית ביהדות. כך מפרש את הדברים רבי מנחם המאירי: ”הוא היה אומר אם אין אני לי מי לי, כלומר: אם אני בעצמי איני מעורר נפשי למעלות, מי ישתדל בעדי להטיב אורחותי, והרי הבחירה בידי ואין עלי מכריע ומונע במעשי אלא הכל בידי, אם ארצה להיות מלאכתי בחק הנפש ושלמותה, אם בצרכי גופי לבד.” מלבד פירושים רבים זכתה משנה זו גם ללחנים רבים, בהם לחנו של חיים בנט ("הנה אנכי"), שני לחנים של מרדכי בן-דוד ("אני מאמין" ו"כולם אהובים") ולחנו של אודי דוידי ("רוחות טובות"). באבות דרבי נתן מורחב הרעיון שבמשפט קצר זה: ” אם אין אני לי מי לי, אם לא זכיתי אני לעצמי בעולם הזה, מי יזכה לי לחיי העולם הבא? אבא אין לי. אמא אין לי. אח אין לי. אברהם אבינו אינו יכול לפדות את ישמעאל. אבינו יצחק אינו יכול לפדות את עשו. ואפילו אם נותנים הם את ממונם אינם יכולים לפדות את עצמם, שנאמר ויקר פדיון נפשם. יקרה היא הנפש הזו שכל מי שהוא חוטא בה אין לו תשלומים. אין לי אלא אבות לבנים, אחים לאחים מנין, אבינו יצחק אינו יכול לפדות את ישמעאל. אבינו יעקב אינו יכול לפדות את עשו, שנאמר אח לא פדה יפדה איש ” אם אין אני לי מי לי, מחשבת אבות, באתר דעת אם אין אני לי מי לי, שיעורו של הרב יצחק גינזבורג אם אין אני לי מי לי, שירו של אודי דוידי, באתר יוטיוב מלבי"ם שמואל א פרק י. אבות דרבי נתן נוסחא ב פרק כז ספר תהלים, פרק מ"ט, פסוק ט'. ספר תהלים, פרק מ"ט, פסוק ח'.
אדוארד קלארק

אדוארד דניאל קלארק (5 ביוני 1769, וילינגדון, סאסקס, אנגליה – 9 במרץ 1822, לונדון), היה איש דת אנגלי, נטורליסט, מינרולוג, מגלה ארצות ואספן. כאספן צבר קלארק אוספים יקרי ערך של מינרלים, כתבי יד, מטבעות ופסלים יוונים. תיאור מסעו לארץ ישראל הוא מן הארוכים ביותר, ומשתרע על יותר מכרך שלם מבין 11 הכרכים שכתב על מסעותיו, וזאת על אף שמסעו בארץ ישראל נמשך 17 ימים בלבד. קלארק נולד בוילינגדון, שבמחוז מזרח סאסקס, בן שני לאביו הכומר אדוארד קלארק ולאימו אן, בתו של תומאס גרנפילד מגילדפורד. הוא התחנך בבית הספר היסודי אוקפילד. לאחר מכן המשיך את לימודיו בבית הספר הפנימייתי טונברידג'. בשנת 1786 התקבל ללימודים במכללת קפלת ישו בקיימברידג', אולם מותו של אביו הכניס אותו לקשיים כלכליים, דבר שמנע ממנו לסיים את התואר. עם זאת, במהלך השנה האחרונה שלו במכללה, הוא בילה תקופה שלמה בבניית כדור פורח, שבסופו של דבר, המריא משטח המכללה, כשהוא נושא עליו, גור חתולים. בשנת 1790 סיים את התואר הראשון, וזמן קצר לאחר מכן קיבל משרה ושימש כמורהו הפרטי של הנרי תופטון, אחיינו של דוכס דורסט. בשנת 1792 נוצר קשר בינו לבין הלורד תומאס נואל היל, ברון ברוויק השני. והשניים יצאו למסע משותף בגרמניה, שווייץ ואיטליה. לאחר שחצו את הרי האלפים וביקרו בכמה מעריה החשובות של איטליה, כולל רומא, נסע קלרק לנאפולי, שם שהה קרוב לשנתיים. עם חזרתו לאנגליה, בקיץ 1794, סיים תואר שני והחל לעבוד כמורה פרטי לילדיהם של כמה משפחות מכובדות. כן לימד במכללת קפלת ישו בה למד בעבר. בשנת 1798 התקבל למכללה תלמיד בשם ג'והן מרטן קריפס, אשר למד תחת אחריותו. קריפס שבעצמו הפך בהמשך למגלה ארצות, והיה בעל אמצעים, התיידד עם מורו, ובשנת 1799 הם יצאו ביחד לסיור ביבשת אירופה. אליהם התלווה ויליאם אוטר, לימים הבישוף מצ'יצ'סטר, מי שהיה ידידו של קלארק, והביוגרף האישי שלו. תחילה סיירו בארצות סקנדינביה, ולאחר מכן המשיכו דרך רוסיה, וחצי האי קרים עד קונסטנטינופול, רודוס, ואחר כך למצרים וארץ ישראל. ב-19 במאי 1798 יצא נפוליאון בונפרטה מצרפת בדרכו לכבוש את מצרים. ב־9 ביוני כבש את מלטה, וב־30 ביוני נכבשה העיר אלכסנדריה. ב־21 ביולי נתקלו חיילי נפוליאון בכוחות ממלוכים, אך נפוליאון וצבאו גרמו לממלוכים להימלט משדה הקרב תוך אבדות כבדות. אולם בסוף חודש יולי גילה הצי הבריטי, בפיקודו של הוריישו נלסון, את צי הפלישה הצרפתי, ובקרב שהתחולל ב־1 באוגוסט הצי הצרפתי הושמד. אל הצי הבריטי התלוו מדענים וחוקרים, ותרומתם לחקר התרבויות והגאוגרפיה של המקומות אליהם פלש נפוליאון, האפילה על הישגיו הצבאיים. לנישה זאת נכנס קלארק, אשר רכש במצרים פסלים, סרקופגים, מפות, וכתבי יד, שנאספו קודם לכן, על ידי הצרפתים. מדיה וקבצים בנושא אדוארד קלארק בוויקישיתוף Edward-Daniel-Clarke - אתר מוזיאון פיטסוויליאם, קיימברידג Edward-Daniel-Clarke - ויקיטקסט - (by: Warwick William Wroth) אדוארד קלארק, באתר אנציקלופדיה בריטניקה (באנגלית) נתן שור, תור הזהב של ספרות הנוסעים: רשומות ועדויות לקורות היישוב היהודי בארץ-ישראל במחצית הראשונה של המאה ה-19, בספרות עולי הרגל, הוצאת ספרים אריאל, ירושלים, 1986, עמוד: 11 Edward-Daniel-Clarke - ויקיטקסט - (by: Warwick William Wroth)
תיק בחקירה

תיק בחקירה היא תוכנית תחקירים תיעודית ישראלית שמשודרת החל מ-1 ביוני 2017. בעונה הראשונה שודרה בערוץ 2 במסגרת רשת, והחל מהעונה השנייה משודרת בערוץ 13. אתר האינטרנט הרשמי של תיק בחקירה אלכסנדר כץ, המלך רונאלדו: 22.6% לזכייה של ריאל מדריד בצ'מפיונס, באתר אייס, 4 ביוני 2017 אלכסנדר כץ, זו שעולה וזו שיורדת: הישרדות מתאוששת, גב האומה צוללת, באתר אייס, 11 ביוני 2017 משה בנימין, חדשות 2 בקריסה: בחמישי 14% רייטינג, הנמוך ב-7 שנים, באתר אייס, 18 ביוני 2017 משה בנימין, רייטינג סופ"ש: חדשות 2 עדיין מדשדשת; הישרדות בשפל, באתר ביזפורטל, 25 ביוני 2017 אלכסנדר כץ, לא נפלנו ברייטינג, כל השאר בונוס: הישרדות עולה קלות, באתר אייס, 2 ביולי 2017 אלכסנדר כץ, עשר וכאן ניצחו את רשת בפריים; ערב מוצלח יחסית לערוץ 20, באתר ביזפורטל, 21 באוגוסט 2018 אלכסנדר כץ, כ-11% לאולפנים הפתוחים עם תחילת ההסלמה לפני הצהריים, באתר ביזפורטל, 5 במאי 2019 ביאורים המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי באוכלוסייה הכללית
יחסי סנט לוסיה – קנדה

יחסי סנט לוסיה–קנדה הם היחסים הדיפלומטיים הרשמיים שבין סנט לוסיה לבין קנדה. סנט לוסיה וקנדה נהנות ממערכת יחסים קרובה, היחסים הדיפלומטיים הרשמיים שבין שתי המדינות כוננו ב-1979. היחסים הטובים של קנדה עם מדינות האיים הקריביים, בהן סנט לוסיה, נובעים בין השאר מהעובדה שקיים ריכוז גדול של מהגרים מהקריביים בקנדה (דיאספורה). מעל 10,000 קנדים מבקרים בסנט לוסיה למטרות תיירות על בסיס שנתי. בין שתי המדינות מתקיים סחר בקנה מידה גדול בהתחשב בגודלה הקטן של סנט לוסיה. הסחר הכולל בין שתי המדינות עמד ב-2017 על שווי של 9.3 מיליון דולר אמריקאי. הייצוא הקנדי לסנט לוסיה הוערך בשווי 8.8 מיליון דולר אמריקאי וכלל דגים, בשר, ירקות ומוצרי מזון אחרים. לעומת זאת, הייבוא הקנדי מסנט לוסיה עמד על 468,000 דולר אמריקאי וכלל מוצרי מזון בעיקר. בין קנדה לסנט לוסיה נחתמו שני הסכמים דיפלומטיים: הסכם בין קנדה לבין סנט לוסיה לכינון יחסים דיפלומטיים רשמיים (1979). הסכם בין קנדה לבין סנט לוסיה בנושא ביטחון חברתי (1988). סנט לוסיה אינה מיוצגת בקנדה בדרג השגרירות. סנט לוסיה מיוצגת בקנדה בדרג הקונסולרי באמצעות קונסוליה רשמית שהיא מחזיקה בטורונטו. קנדה אינה מיוצגת בסנט לוסיה, הן בדרג השגרירות והן בדרג הקונסולרי. קנדה האמינה את שגרירותה שבברידג'טאון, בירת ברבדוס, על סנט לוסיה. יחסי סנט לוסיה – קנדה, באתר משרד החוץ הקנדי CONSULATE GENERAL OF SAINT LUCIA IN TORONTO, CANADA
סימה וקנין

האם התכוונתם ל... סימה וואקנין-גיל – תת-אלוף (מיל') בצה"ל שכיהנה כצנזורית הצבאית הראשית וכמנכ"לית המשרד לנושאים אסטרטגיים והסברה סימה וקנין מכשפה – סרט קולנוע ישראלי שיצא לאקרנים בשנת 2003
קרל, נסיך זולמס-בראונפלס

פרידריך וילהלם לודוויג גאורג קרל אלפרד אלכסנדר, נסיך זולמס-בראונפלס (בגרמנית: Friedrich Wilhelm Carl Ludwig Georg Alfred Alexander Prinz zu Solms-Braunfels;‏ 27 ביולי 1812–13 בנובמבר 1875) היה נסיך גרמני. פרידריך וילהלם נולד בנוישטרליץ לפרידריך וילהלם, נסיך זולמס-בראונפלס ופרדריקה ממקלנבורג-שטרליץ, אביו היה בעלה השני של אמו. ב-1841 התגייס לצבא האוסטרי בדרגת האופטמן. ב-1834 נישא למריה ונולדו לו חמישה ילדים. במהלך שירותו הוא קרא ספרים אודות טקסס, הוא התעניין ב-Adelsverein, חברה הבאה להקים מדינה גרמנית בשטח טקסס. ב-1844 הגיע לטקסס. הוא רכש שם אדמות וייסד את המושבה ניו בראונפלס. ב-1845 נישא בשנית לסופי, נסיכה מלוונשטיין, היא סירבה לעזוב את גרמניה, אז בעקבותיה הוא עזב את טקסס וחזר למולדתו. עם חזרתו לגרמניה הוא עזב את הצבא האוסטרי החל לשמש כקולונל בחיל פרשים של הדוכסות הגדולה של הסן. ב-1866 לקח חלק במלחמת אוסטריה–פרוסיה. לאחר עזיבתו את הצבא עבר לגור בבית שרכש בריינלנד-פפאלץ. מדיה וקבצים בנושא קרל, נסיך זולמס-בראונפלס בוויקישיתוף [1] [2]
יחסי סנט קיטס ונוויס – קנדה

יחסי סנט קיטס ונוויס–קנדה הם היחסים הדיפלומטיים הרשמיים שבין פדרציית סנט כריסטופר ונוויס לבין קנדה. סנט קיטס ונוויס וקנדה נהנות ממערכת יחסים קרובה, היחסים הדיפלומטיים הרשמיים שבין שתי המדינות כוננו ב-1983. היחסים הטובים של קנדה עם מדינות האיים הקריביים, בהן סנט קיטס ונוויס, נובעים בין השאר מהעובדה שקיים ריכוז גדול של מהגרים מהקריביים בקנדה (דיאספורה). שיתוף הפעולה העיקרי בין שתי המדינות הוא בארגונים בינלאומיים כגון ארגון מדינות אמריקה והאומות המאוחדות. בין שתי המדינות מתקיים סחר בקנה מידה גדול בהתחשב בגודלה הקטן של סנט קיטס ונוויס הסחר הכולל בין שתי המדינות עמד ב-2017 על שווי של 12.7 מיליון דולר אמריקאי. הייצוא הקנדי לסנט קיטס ונוויס הוערך בשווי 9.4 מיליון דולר אמריקאי וכלל דגים, מטבעות ומוצרי מזון אחרים. לעומת זאת, הייבוא הקנדי מסנט קיטס ונוויס עמד על 3.4 מיליון דולר אמריקאי וכלל כימיקלים ומוצרי אלקטרוניקה. סנט קיטס ונוויס מיוצגת בקנדה בדרג השגרירות באמצעות נציבות גבוהה רשמית שהיא מחזיקה באוטווה, בירת המדינה. סנט קיטס ונוויס מיוצגת בקנדה גם בדרג הקונסולרי באמצעות שתי קונסוליות שהיא מחזיקה בערים: ויקטוריה וטורונטו. קנדה אינה מיוצגת בסנט קיטס ונוויס, הן בדרג השגרירות והן בדרג הקונסולרי. קנדה האמינה את שגרירותה שבברידג'טאון, בירת ברבדוס הסמוכה, על סנט קיטס ונוויס. יחסי סנט קיטס ונוויס – קנדה, באתר משרד החוץ הקנדי HIGH COMMISSION OF SAINT KITTS AND NEVIS IN OTTAWA, CANADA CONSULATE GENERAL OF SAINT KITTS AND NEVIS IN VICTORIA, BC, CANADA CONSULATE GENERAL OF SAINT KITTS AND NEVIS IN TORONTO, CANADA
אור הגנוז (פירושונים)

האם התכוונתם ל... אור הגנוז – יישוב קהילתי במועצה אזורית מרום הגליל אור הגנוז (בריאת העולם) – במיתלוגיה היהודית אור שנברא בבריאת העולם ולאחר חטא אדם הראשון נגנז ושמור לצדיקים בעולם הבא ספרים בשם זה אור הגנוז (ספר) – ליקוט של סיפורי חסידים מאת מרטין בובר אור הגנוז – ספר חסידות מאת הרב יהודה לייב הכהן אור הגנוז – ספר מאת הרב מאיר איזנשטט אור הגנוז – קובץ תורני של חסידות קרלין אור הגנוז לצדיקים – ספר מאת הרב אהרן בן צבי הירש מאפטה
מייק סקוט

ג'יימס מייקל "מייק" סקוט (באנגלית: James Michael "Mike" Scott; נולד ב-16 ביולי 1988) הוא כדורסלן אמריקאי המשחק בעמדת הפאוור פורוורד בוילרבאן מליגת העל הצרפתית ומהיורוליג. סקוט נולד וגדל בעיר צ'ספיק שבווירג'יניה, ובין השנים 2007–2012 למד באוניברסיטת וירג'יניה. במשחק העשירי של עונת 2010/2011 נפצע בקרסול רגלו השמאלית, ומכיוון שנאלץ להחמיץ את המשך העונה קיבל זכאות להמשיך לעונה חמישית בליגת המכללות ("Redshirt"). בעונת 2011/2012 חזר לכשירות מלאה, והוביל את קבוצת הכדורסל של וירג'יניה עם ממוצעים של 18.0 נקודות ו-8.3 ריבאונדים למשחק. בסיום אותה עונה נבחר לחמישיית העונה של מחוז החוף האטלנטי (ACC) לאחר שהוביל את כל שחקניה באחוזי קליעה מהשדה עם 56.3%. לאורך תקופתו בווירג'יניה שיתף פעולה, בין היתר, עם סילבן לנדסברג, ג'ו האריס ומלקולם ברוגדון. בדראפט ה-NBA‏ 2012 נלקח סקוט בבחירה ה-43 על ידי אטלנטה הוקס, במדיה שיחק ב-5 עונותיו הראשונות בליגה. לאורך עונתו הראשונה באטלנטה נשלח מספר פעמים לקבוצת בייקרספילד ג'אם מליגת הפיתוח של ה-NBA, ובשבעת משחקיו בקבוצה קלע 18.1 נקודות והוריד 8.3 ריבאונדים בממוצע למשחק. בעונת 2013/2014 הציג יכולת טובה עם ההוקס כמחליפו מהספסל של פול מילסאפ, עם ממוצע של 9.6 נקודות למשחק, ובסיומה חתם על הארכת חוזה בקבוצה ל-3 עונות נוספות עבור כ-10 מיליון דולר. בעונת 2014/2015 העפיל עם ההוקס לגמר האזור המזרחי, אך קבוצתו הפסידה מול קליבלנד קאבלירס בתוצאה 0–4. ביולי 2015 נעצר סקוט בצפון ג'ורג'יה בגין אחזקה בלתי חוקית של כ-11 גרם של הסם MDMA וכ-35 גרם של מריחואנה. על אף שעמד בפני האשמות שהיו עלולות להביא למאסר של עד 25 שנים, במאי 2017 בוטלו כל ההאשמות בשל ראיות המצביעות על דפוס של אפליה גזעית על ידי המשטרה במחוז. בעונת 2016/2017 שותף ב-18 משחקים בלבד עם ההוקס, ונשלח מספר פעמים לשחק עבור לונג איילנד נטס ודלאוור 87' מליגת הפיתוח. ב-23 בפברואר 2017 הועבר בטרייד לפיניקס סאנס, אשר שחררה אותו למחרת מבלי ששיחק במדיה. ביולי 2017 חתם סקוט על חוזה בוושינגטון ויזארדס. לקראת עונת 2018/2019 חתם על חוזה בלוס אנג'לס קליפרס. ב-6 בינואר 2019 נשלח בטרייד לפילדלפיה 76', יחד עם טוביאס האריס ובובאן מריאנוביץ', בתמורה ללנדרי שאמט, וילסון צ'נדלר, מייק מוסקאלה ו-4 בחירות דראפט עתידיות. לקראת עונת 2019/2020 חתם על הארכת חוזה בפילדלפיה לשנתיים נוספות עבור כ-10 מיליון דולר. מדיה וקבצים בנושא מייק סקוט בוויקישיתוף מייק סקוט, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN סקוט יחמיץ את המשך העונה בשל פציעה בקרסול, באתר וושינגטון פוסט, 10 בינואר 2011 סטטיסטיקות המכללות של סקוט, באתר sports-reference.com רשימת הנבחרים בדראפט 2012, באתר basketball-reference.com סטטיסטיקות הקריירה של סקוט בליגת הפיתוח, באתר basketball-reference.com סקוט חותם על הארכת חוזה באטלנטה, באתר הקבוצה, 26 באוגוסט 2014 בית משפט בג'ורג'יה מבטל את ההאשמות נגד סקוט, באתר Yahoo!,‏ 2 במאי 2017 פיניקס משחררת את סקוט וסאלינג'ר, באתר הקבוצה, 24 בפברואר 2019 סקוט חותם על חוזה בוושינגטון, באתר thebaltimorewire.com,‏ 4 ביולי 2017 סקוט חותם על חוזה עם הקליפרס, באתר הקבוצה, 9 ביולי 2018 לברון "חגג" אחרי התבוסה, הקליפרס ופילדלפיה עם טרייד ענק, באתר וואלה, 6 בפברואר 2019 סקוט חותם על הארכת חוזה בפילדלפיה, באתר USA Today,‏ 11 ביולי 2019